KLAIPĖDOS MIESTO SAVIVALDYBĖS

ŠVIETIMO TARYBOS POSĖDŽIO

PROTOKOLAS

2013 m. vasario 14 d. Nr. 2

Posėdis įvyko 2013 m. vasario 13 d. 15.3 0 val.

Posėdžio pirmininkas Genovaitė Žmuidienė

Posėdžio sekretorė G. Žmuidienė (Jelena Poletajeva – liga)

Dalyvauja: Klaipėdos miesto savivaldybės Švietimo tarybos nariai, Klaipėdos miesto savivaldybės Finansų biudžeto formavimo poskyrio vedėja V. Jurkšienė, Švietimo įstaigų administravimo poskyrio vedėja J. Ceplienė.

Darbotvarkė:

1. Dėl Klaipėdos miesto savivaldybės 2013 metų biudžeto. V. Jurkšienė, Klaipėdos miesto savivaldybės Biudžeto formavimo poskyrio vedėja.
2. Dėl Klaipėdos miesto savivaldybės administracijos Ugdymo ir kultūros departamento švietimo skyriaus 2013 metų veiklos programos projekto. J. Ceplienė, Klaipėdos miesto savivaldybės Švietimo įstaigų administravimo poskyrio vedėja.
3. Kita.

1. SVARSTYTA: Klaipėdos miesto savivaldybės 2013 metų biudžetas.

Biudžeto formavimo poskyrio vedėja V. Jurkšienė pristatė Klaipėdos miesto savivaldybės 2013 metų biudžeto projektą. Ji informavo, kad 2013 metų Klaipėdos miesto savivaldybės biudžeto apimtis numatyta 380 milijonų 790 tūkst. Lt. Pokyčiai: padidintos gyventojų pajamų mokesčio lėšos - 9 mln. Lt; sumažintas SB (VB) lėšos - 3 mln. 464 tūkst. Lt, iš jų 800,- tūkst.Lt sumažinta mokinio krepšelio lėšų, gerai tai, kad š.m. rugsėjo mėnesį jos jau nebus mažinamos; 1 mln. Lt sumažintos lėšos valstybės deleguotoms funkcijoms vykdyti.

2012 metais švietimo reikmėms iš Klaipėdos miesto savivaldybės biudžeto buvo skirta 53,3 proc., o 2013 metais numatyta skirti 54,3 proc. savivaldybės biudžeto lėšų. Valstybės deleguotoms funkcijoms vykdyti 1,5 proc. padidėjo, dėl didinamo minimalaus darbo užmokesčio. 2013 m. numatyta mažinti 5 proc. biudžetinių įstaigų darbo užmokesčio fondą, išskyrus sporto mokyklas, nes ten mažas darbuotojų skaičius. 9 mln. litų savivaldybei buvo skirta papildomai tikslinių lėšų 2012 m. šildymo skoloms padengt.

400,- tūkst. Lt numatyta skirti 2 ikimokyklinio ugdymo įstaigų langų keitimui. 2013 metais Klaipėdos m. savivaldybė planuoja imti 3 mln. Lt netinkamų paskolų.

L. Juknienė, Klaipėdos m. pedagogų profsąjungos pirmininkė, atkreipė posėdžio dalyvių dėmesį į tai, kad Švietimo ir mokslo ministerija išsiuntė visoms savivaldybėms raštą, dėl numatomų papildomų 16 mln. Lt skyrimo ikimokyklinio ugdymo įstaigoms III ir IV ketvirčiais.

NUTARTA: Su patiekta informacija supažindinti švietimo įstaigų bendruomenes.

2. SVARSTYTA:

Klaipėdos miesto savivaldybės Švietimo įstaigų administravimo poskyrio vedėja J. Ceplienė pristatė strateginį Švietimo skyriaus planą. Ji informavo, kad pagal Klaipėdos miesto savivaldybės strateginį planą yra įgyvendinama ugdymo proceso užtikrinimo programa (10 programa), kuriai vykdyti yra 4 asignavimų valdytojai. Pranešėja nurodė, kad 2013 metais švietimo reikmėms skirta 203 mln. 488 tūkst. Lt, tai sudaro 54,4 proc. viso Klaipėdos miesto savivaldybės biudžeto. Įstaigų išlaikymui savivaldybės lėšų bus skiriama - 68 mln. 134 tūkst. Lt, mokinio krepšelio lėšos sudarys – 101 mln. 62 tūkst. Lt, specialiosios programos lėšų numatyta 16 mln., iš privatizavimo fondo lėšų numatyta 109, 6 tūkst. Lt, kitos lėšos – 10 mln. Lt ir kt. 2013 metais išorės auditas numatomas Sendvario mokykloje. J. Ceplienė patikslino, kad vadovų atestacijai bus skirta 65,5 tūkst. Lt, renginių programoms vykdyti – 197 tūkst. litų. Renovacijos darbų tąsai bus skiriama 7 mln. L, kurie bus panaudoti renovuojant Vitės, Sendvario, Smeltės, Vytauto Didžiojo, Stulpino ir kt. mokyklas. Taip pat numatyta pakeisti langus 2 ikimokyklinio ugdymo įstaigom, tai „Šaltinėlis“ ir „Putinėlis“. Iš struktūrinių fondų PPT skirta 101 tūkst. litų renovacijos darbams tęsti. Elektroninei vaikų priėmimo į ikimokyklinio ugdymo įstaigas registracijos sistemai skiriama 29,8 tūkst. Lt, kuri bus įdiegta dar šiais metais. Einamajam remontui skirta 301 tūkst. Lt, priešgaisrinių reikalavimų vykdymui – 40 tūkst. Lt, virtuvės įengimams įsigyti – 0 Lt.

NUTARTA: Su patiekta informacija supažindinti švietimo įstaigų bendruomenes.

3. SVARSTYTA: kita.

 S. Budinas, Klaipėdos m. savivaldybės Ugdymo ir jaunimo reikalų komiteto pirmininkas, atkreipė posėdžio dalyvių dėmesį, kad strateginiame plane nenumatytos 5 ikimokyklinių įstaigų ir Regos ugdymo centro langų keitimas.

 ŠT pirmininkė G. Žmuidienė pasiūlė balsuoti už tai, kad Švietimo tarybos vardu S. Budinas artimiausiame kolegijos posėdyje kreiptųsi į Klaipėdos miesto savivaldybės tarybos narius dėl lėšų numatymo ikimokyklinių įstaigų langų pakeitimui iki 2015 metų.

Posėdyje dalyvavo 8 nariai.

Balsavimo rezultatai:

Už balsavo – 8;

Susilaikiusių – 0;

Prieš – 0.

NUTARTA: Pritarti siūlymui dėl S. Budino kreipimosi į Klaipėdos miesto savivaldybės tarybos narius dėl lėšų numatymo ikimokyklinių įstaigų langų pakeitimui iki 2015 metų.

Posėdžio pirmininkas G. Žmuidienė

Posėdžio sekretorė J. Poletajeva (liga)

 G. Žmuidienė